**Фондация „Стъпка за България“ търси Координатор „Менторска програма“**

Фондация "Стъпка за България" подкрепя мотивирани младежи в неравностойно положение в България по пътя на личното им и професионално развитие към самостоятелност. Този месец празнуваме 10 г. от организирането на първата ни лятна академия за младежи без родители, която даде летящ старт на дейността ни през изминалото десетилетие!

За да реализираме много нови идеи и да дадем на себе си и на младежите още повече поводи за празнуване, екипът на фондацията в София търси да назначи мотивиран, комуникативен и отговорен Координатор „Менторска програма“.

Като част от нашия екип, Координаторът на Менторската ни програма ще:

* Осъществява и отчита успеха на събития и инициативи в полза на младежите;
* Координира изпълнението на програмата с младежи, доброволци и партньори;
* Допринася активно за бъдещото развитие на програмата;
* Координира кампании за фондонабиране.

Ако:

* Си на възраст до 29 г. (включително)
* Не учиш и не работиш;
* Имаш завършено висше образование в областта на Социални и/ или стопански науки;

И:

* Имаш мотивация за работа с кауза;
* Обичаш предизвикателствата;
* Умееш да комуникираш с хора на различна възраст; от различен произход и с различни интереси;
* Владееш добре английски език;
* Имаш възможност да работиш на променливо работно време,

Ние можем да ти предложим:

* Позиция на пълно работно време и трудов договор с конкурентно заплащане;
* Работа за важна, смислена и удовлетворителна кауза;
* Динамична работна среда във високо мотивиран и способен екип;
* Безброй възможности за развитие.

Ако мислиш, че това е работата за теб, кандидатствай! Изпрати ни CV и мотивационно писмо на български език до info@stepforbulgaria.org не по-късно от 09.07.2017 г.

Одобреният кандидат ще бъде назначен по процедура „Младежка заетост” по Оперативна програма „Развитие на човешките ресурси” 2014-2020.